sund.ku.dk > Om SUND > Strategi\nSUNDs aktuelle strategi - Viden til Sundhed - blev udarbejdet i 2012-2013. Den bygger videre på KU' strategi og på det samlede input fra ledere, medarbejdere og studerende for at give svar på spørgsmålene: Hvem er vi? Hvad er vi sat i verden for? Hvor vil vi gerne hen?\nEn ny strategi bliver formuleret i 2018 på baggrund af KU's strategi 2023.\nSUND består af tusinder af engagerede og ambitiøse medarbejdere og studerende, der dagligt skaber, udveksler, tilegner sig og formidler ny viden.\nSUND er samtidig en arbejdsplads, der er kendetegnet ved åbenhed over for sine omgivelser og ved utallige relationer mellem mennesker baseret på faglige fællesskaber, gensidig respekt og kreativ synergi. SUND gør en forskel inden for sygdomsforståelse, forebyggelse, sundhedsfremme, diagnostik og behandling af sygdom og er dermed afgørende for løsningen af nogle af samfundets største udfordringer.\nMed SUNDs faglige bredde, velfungerende undervisnings- og forskningsmiljøer samt ambitiøse investeringer i nye fysiske rammer, har vi en ideel platform for at nå vores mål.\nVi drager store fordele af vores placering på Sjælland og i hovedstaden, hvor samspillet med regioner, hospitaler og kommuner gavner både den kliniske forskning, men også studerende, borgere og patienter.\nSUND vil fortsat videreudvikle fakultetets værdiskabende samarbejdsrelationer til erhvervslivet og andre vidensinstitutioner både nationalt og internationalt.\nUddannelse - dybde og udsyn\nSUNDs uddannelser skal møde samfundets behov for arbejdsmarkedsparate, professionelle og forskningskompetente kandidater med den nyeste teoretiske og praktiske viden.\nSUND skal styrke uddannelsernes faglige identiteter og kulturer, samtidig med at vi inspireres af hinanden og skaber mulighed for at udfolde den enkeltes potentiale. Derved bidrager vi både til kandidaternes faglige og personlige kompetencer.\nSUNDs kandidater skal være efterspurgte både i forskningsverdenen, i offentlige organisationer og i det private erhvervsliv. Vi vil derfor rekruttere de fagligt stærkeste og mest motiverede studerende og derefter tilbyde forskningsforankrede uddannelser, undervisning af høj kvalitet samt et levende og inspirerende studiemiljø.\nSUNDs forskningsmiljøer bedriver allerede forskning på højt internationalt niveau. Det er vores mål, at endnu mere af den nyeste viden og arbejdsmetode fra forskningen finder vej ind i uddannelserne gennem et styrket fokus på den gode underviser og på undervisningskvaliteten.\nForskning - molekyle til samfund\nDet er forskningen, der rykker grænserne for erkendelse, skaber afgørende ny viden og dermed værdi for samfundet.\nDet er forskningen, der skaber forudsætningen for uddannelserne og sikrer, at fremtidens kandidater har de bedste faglige kompetencer.\nDen videnskab, der bedrives af SUNDs forskere både på fakultetet og på hospitalerne, skal være af højeste kvalitet. Midlet hertil er attraktive og dynamiske forskningsmiljøer.\nRekruttering og udvikling af forskere er en strategisk prioritet, og SUND vil gennem en dynamisk forskningskultur tiltrække, motivere, udvikle og fastholde talenterne. Vi skal derfor kunne tilbyde de udviklingsmuligheder, der er nødvendige for at tiltrække og fastholde dem.\nForskningsinitiativer på tværs af discipliner skal bidrage til at adressere brede temaer og komplekse problemfelter, der er uden for den enkelte disciplins rækkevidde. Målet er ny, kreativ og innovativ forskning med helhedssyn og potentiale for løsningen af de store samfundsmæssige udfordringer.\nEjerskab til og deltagelse i prestigefyldte, nationale og internationale forskningsprojekter forudsætter excellent videnskabelig kvalitet. Det fordrer desuden den enkelte forskers initiativ, en tidssvarende infrastruktur og et samspil med de rette administrative ressourcer.\nSUND vil have attraktive forskningsmiljøer, der bygger på integritet, ekspertise og frihed. SUNDs forskning udøves med en høj faglighed og i en kultur, der følger såvel danske som internationale standarder for god videnskabelig praksis.\nRammer - fundament og kultur\nGode rammer er afgørende for fremragende forskning og uddannelse.\nGode rammer skaber muligheder, giver nye ideer, frigiver tid, fremmer læring, giver arbejdsglæde og opfordrer til interaktion. SUNDs rammer er vores bygninger, de lokaler vi arbejder i, den infrastruktur vi stiller til rådighed og den administrative støtte, der gives. Men rammerne er ikke kun fysiske – de skabes også af den kultur, vi udvikler sammen.\nSUND er en vidensorganisation, der skal leve af nytænkning, innovation og kreativitet. Moderne forskning og uddannelse er et holdspil, hvor de videnskabelige, tekniske og administrative kompetencer skal spille sammen. Derfor vil SUND satse på god ledelse og stærke miljøer præget af respekt for hinanden både som mennesker og som fagpersoner.\nModerne bygninger, forskningsinfrastruktur og velfungerende IT er af fundamental betydning for fakultetet. Talentfulde medarbejdere og eksterne midler tilflyder de steder, der har de bedste forudsætninger for succes. Derfor betaler det sig at investere i infrastruktur. SUND vil målrettet forbedre både infrastruktur og fysiske rammer og dermed vores konkurrencedygtighed i de kommende år.\nLedelse og administration er et konkurrenceparameter.\nSUNDs administration er til for brugerne og skal bibringe værdi til fakultetets opgaver. Vi vil udvikle en serviceminded, kompetent og sammenhængende administration. En administration, der formår at være innovativ og bruge sin faglighed til at være drivkraft bag en effektiv udnyttelse af ressourcerne.\nVi vil prioritere en moderne og professionel ledelse, hvor medinddragelse og kommunikation sikrer legitimitet og klarhed omkring beslutninger og arbejdsgange.\nPå den måde vil SUND tage medansvar for, at hele Københavns Universitet får en sammenhængende og brugerorienteret administration.\nSamfund - viden skaber værdi\nSUND skaber ny værdifuld viden, der er efterspurgt af samfundet.\nDen vidensbaserede dialog mellem SUND og samfundet er fakultetets livsnerve og det, der skal sikre SUNDs placering forrest i den internationale konkurrence.\nSUND bidrager til øget vækst og beskæftigelse i samfundet. Det vi gør, er vigtigt – og derfor skal vi gøre det godt. Men vi er ikke alene på markedet. Virksomheder, fonde og talenter søger partnerskaber der, hvor miljøerne er de stærkeste.\nUdfordringen er global, og konkurrencen om de bedste samarbejdspartnere er åbenlys. Det lytter vi til – og det trives vi med.\nSUND ønsker at række ud og sætte sin viden i spil hos borgere, politikere og i den offentlige debat. SUND vil satse på at udbyde efter- og videreuddannelse, hvor vores aktiviteter fungerer som et vindue til erhvervspartnere og andre interessenter. Det skal samtidig bidrage til at profilere fakultetet og til at bringe ny viden og netværk ind i organisationen.\nSUND betragter innovation som nyskabelse og nytænkning, der skaber værdi for samfundet. Innovation opstår i mødet mellem forskere, studerende, borgere samt private og offentlige virksomheder, herunder hospitalerne. Vi vil få innovationen til at trives ved hjælp af åbenhed, frihed, adgang til hurtig afprøvning af ideer samt fleksibel administrativ støtte.\nSUND's mission er rammesættende for strategien og bygger på fakultetets værdier. Værdierne er bærende for vores bestræbelser på at levere forskning, forskningsbaseret uddannelse og videndeling.\nSUND skaber ny viden og erkendelse med forskningsdiscipliner, der spænder fra molekyle til samfund og bidrager med kandidater, forskningsresultater og opfindelser til fremtidens sundhed og velfærd for mennesker og dyr.\nSUND står for kvalitet, frihed og idérigdom, og vi arbejder for at sikre en kultur, der fremmer fællesskab, respekt, tillid og åbenhed blandt medarbejdere og studerende.\nHent SUNDs strategi


PIM (Product Information Management) - kaastrup | andersen\nkaastrup|andersen designer og implementerer jeres løsninger, så produktinformation kan præsenteres og integreres i dialogen med kunden.\nEn digitaliseret købsproces styrkes og fremmes, når de bagvedliggende produktdata håndteres i tidssvarende og integrerede løsninger såsom PIM og PLM. Og når vi ser på den generelle udvikling på markederne er det tydeligt, at evnen til at konvertere kundens behov til køb via virksomhedens digitale platforme er afgørende for fastholdelse af positionen i det nuværende marked og vækst i det fremtidige marked.\nEt PIM system forbedrer jeres interne processer markant, og samtidig øger det transparensen mellem produktudvikling, salg og marketing. Det danner grundlag for at skabe den gode kundeoplevelse, som igen øger forretningen. Med et godt PIM system sikrer I ”Single Source of Truth”, fordi et PIM system holder informationen om jeres produkter opdateret ét sted.\nNår jeres virksomhed skal imødekomme kundens behov for information i købsprocessen, er der brug for løsninger, der kan håndtere store mængder produktinformation på en omkostningseffektiv måde. Gevinsterne kan opnås med enkle og automatiserede processer på tværs af systemerne.\nkaastrup|andersen hjælper jer til en sammenhængende løsning, der bygger broen fra konsistente produktdata til e-commerce løsninger. Vi sikrer jer en løsning, der er på forkant med behovet for nye produkter og nye tiltag, ved at gennemføre processen fra start til slut.\nDrøfter I udfordringer som herunder, vil løsningsrummet gå i PIM retningen\nEn markant del af vores kunder forlader sitet før et køb er gennemført\nSprogversioner er ikke understøttet i produktdata systemer\nProduktdata er placeret i mange systemer, der ikke er tilgængelige på tværs af kanaler


►I sag C-436/10, MLM SA, fastslår EU-domstolen, at sjette direktivs artikel 6, stk. 2, første afsnit, litra a) og artikel 13, punkt B, litra b) skal fortolkes således, at de er til hinder for en national bestemmelse, der, selv om kendetegnene for bortforpagtning eller udlejning i henhold til artikel 13, punkt B, litra b), ikke foreligger, behandler anvendelsen af en del af en bygning, der er opført af en afgiftspligtig juridisk person, eller hvorover den afgiftspligtige juridiske person har en tinglig rettighed, til brug for den juridiske persons personale, som en tjenesteydelse, der er afgiftsfritaget i medfør af sidstnævnte bestemmelse, når dette investeringsgode har givet ret til fradrag for den indgående afgift.◄\n►I SKM2012.125.SR tog Skatterådet stilling til omfanget af fradragsretten på et solcelleanlæg ved tre forskellige placeringer af anlægget. Spørger, som driver et landbrug, vil anvende solcelleanlægget såvel til private som erhvervsmæssige formål, har fradragsret på anlægget for så vidt som anlægget anvendes erhvervsmæssigt, uanset om det placeres på taget af den private beboelse, eller på taget af en driftsbygning, som anvendes 90 pct. til erhvervsmæssige formål og 10 pct. til private formål, eller på stativer på marken og strøm ledes til en driftsbygning, som anvendes 90 pct. til erhvervsmæssigt formål og 10 pct. til privat formål, og videre herfra til privatboligen.\nSpørger kan vælge at lade solcelleanlægget indgå fuldt ud i virksomheden og betale udtagningsmoms af den private anvendelse af det blandede aktiv, eller vælge at anvende momslovens fradragsregler om indkøb til blandet anvendelse (erhvervsmæssig/privat), jf. momslovens § 38, stk. 2.◄\nVed indbrudstyveri fra frilagre, afgiftsoplag og toldoplag er der derfor pligt til at betale moms. Betalingspligten påhviler som udgangspunkt den person, der foranlediger, at varen fraføres de nævnte ordninger, jf. lovens § 46, stk. 3. Imidlertid indeholder momsbekendtgørelsen og toldbehandlingsbekendtgørelsen bestemmelser om, at oplagsindehaveren hæfter for varer, der fraføres - eller må anses for fraført - fra lagret i modstrid med gældende regler. Jf. § 96 i momsbekendtgørelsen og ►§ 110◄ i Toldbehandlingsbekendtgørelsen. Oplagsindehaveren hæfter derfor for momsen af stjålne varer, der ikke forefindes på lageret som følge af indbrudstyveri.


Gullaschbaronen af Søren Ellemose som bog, hæftet hos tales.dk\nGullaschbaronen - Bog\nBag om Gullaschbaronen\n"Gullaschbaronen" er dramaet om Harald Plum, Det Transatlantiske Kompagni og Landmandsbanken. Bogen beretter den fantastiske historie om Harald Plum, der blev centrum for Danmarkshistoriens største erhvervsskandale med Landmandsbankens kollaps i 1922. Det er en erhvervshistorisk fortælling om købmandsslægten Plum i Assens, opbygningen af Det Transatlantiske Kompagni, stridighederne med ØK og H.N. Andersen, og et finansielt luftkastel, der førte til Landmandsbankens sammenbrud og truede hele landets økonomi. Efter nedturen genopbyggede Harald Plum stik imod alle odds en helt ny koncern med 50 selskaber, der blev holdt sammen med økonomisk ekvilibrisme. Målet var nu at købe nødlidende selskaber, bringe dem på ret køl og derpå sælge dem videre, men en ekstraordinær revision vælter Harald Plums finansielle korthus, der er bygget med falske garantier og decideret svindel. På sin private ø, Thorø, betaler Harald Plum i oktober 1929 den ultimative pris. Gennem omfattende arkivmateriale og politirapporter beskrives Harald Plums sidste hektiske dage på Thorø før det dobbelte selvmordsforsøg. Gullaschbaronen er et stykke dramatisk Danmarkshistorie om alle tiders største erhvervsskandale, der stadig er aktuel i lyset af nutidens finanskrise. ANBEFALES AF BØRSEN\nBeskrivelse af Gullaschbaronen\nBrugerbedømmelser af Gullaschbaronen\nKrimiormen s. 19. Februar 2021\nJeg blev grebet af familiens historie, Harald Plums personlighed og hans måde at styre sine mange virksomheder på.\nBogen Gullaschbaronen findes i følgende kategorier:


Din tryghed - Sådan er dit sommerhus forsikret hos DanCenter DanCenter\nDu er her: Forside > Forsikring ved udlejning af sommerhus\nSådan er dit sommerhus forsikret ved udlejning gennem DanCenter\nHos DanCenter er det vigtigt for os, at du føler dig tryg, når du udlejer dit sommerhus. Heldigvis passer vores gæster rigtig godt på de sommerhuse de lejer – og det betyder, at vi sjældent oplever skader ved udlejning. Det er dog altid vigtigt at være på den sikre side, og for at du kan føle dig tryg, tilbyder vi en gratis AllRiskforsikring gennem CIBA/Gjensidige. Forsikringen dækker blandt andet lejetab, ødelagt indbo, hærværk etc., som din egen fritidshusforsikring oftest ikke dækker, hvis uheldet skulle være ude.\nHvad hvis jeg allerede har en forsikring selv?\nAllRiskforsikringen er et supplement til din egen fritidshusforsikring og dækker dit sommerhus i den periode, hvor dit sommerhus er udlejet. Forsikringen er en af branchens bedste, og du bliver automatisk forsikret, når du har indgået en udlejningsaftale med os. Du skal dog være opmærksom på, at det er en forudsætning, at du gennem dit eget forsikringsselskab har tegnet en almindelig fritidshusforsikring for sommerhuset, som omfatter minimum brand, vand og indbrud.\nHvad dækker AllRiskforsikringen?\nDin egen fritidshusforsikring skal dække brand- og vandskade samt indbrudstyveri. AllRiskforsikringen dækker efter de gældende forsikringsbetingelser pludselige og uforudsete skader, der opstår under en udlejningsperiode, og som ikke er dækket af din fritidshusforsikring. Efter de gældende forsikringsbetingelser, dækker forsikringen også, hvis gæsten forvolder skade på sommerhuset eller inventaret. Erstatningen beregnes efter samme principper, som de fleste fritidshusforsikringer, hvilket betyder, at der benyttes afskrivningsregler, som tager udgangspunkt i det ødelagtes alder.\nAllRiskforsikringen dækker ikke skader under 1000 kr.\nSkulle dit sommerhus blive helt eller delvist ubrugeligt på grund af en skade, sikrer AllRiskforsikringen, at du får erstatning for tab af lejeindtægt for den berørte periode, som var booket på skadetidspunktet.\nHvem indberetter skaden?\nEr du sommerhusejer hos DanCenter, skal du selv anmelde skaden hos CIBA/Gjensidige, som DanCenter samarbejder med. Du har altid mulighed for at tage kontakt til dit lokale DanCenter kontor eller hos DanCenters Ejerservice og få hjælp til at lave skadeanmeldelsesblanketten.\n4 eksempler på erstatning af skader\n1. Ødelagt spisebord\nDa det lokale bureau går huset igennem efter endt lejeperiode, opdager de, at et bordben på spisebord er brækket af. Det er ikke muligt at reparere spisebordet, og skaden er ikke dækket af ejerens fritidshusforsikring. Spisebordet er oprindeligt købt for 5.000 kr. og er på skadetidspunktet under 1 år gammelt. Erstatningen bliver opgjort til 5.000 kr.\n2. Gulv ødelagt og tab af lejeindtægt\nI sommerhuset er der lagt et smukt parketgulv. Lejerne er i gang med afrejserengøring på deres sidste feriedag, da de kommer til at vælte en hel spand med vand ud over gulvet. Vandet tørres op med det samme, men en hel del vand er allerede trængt ned gennem revnerne og i løbet af en uges tid har parketgulvet rejst sig og buler op flere steder. Det koster 6.000 kr. at reparere gulvet, og da udlejerne ikke som aftalt kan udleje sommerhuset i en uge pga. reparationsarbejdet, opstår der en tabt lejeindtægt på 3.000 kr. Erstatningen bliver opgjort til 9.000 kr.\n3. Erstatning for difference i selvrisikoen\nUdlejers egen fritidshusforsikring dækker en skade på husets trægulv. Der gælder en selvrisiko på 3.000 kr. fritidshusforsikringen. Erstatningen fra AllRiskforsikringen bliver opgjort til 3.000 kr., da denne forsikring dækker differencen mellem selvrisikoen på egen fritidshusforsikring, der gælder for AllRiskforsikringen.\n4. Eksempel med ødelagt sofa\nLejer lader et barn sidde og klippe i noget papir ved sofabordet. Barnet får klippet flere store huller i sofaens hynder og armlæn, som ikke står til at redde. Sofaen er 5 ½ år gammel på skadetidspunktet og koster 17.000 kr. AllRiskforsikringen dækker skaden og erstatter efter afskrivningstabellen 50% af sofaens genanskaffelsespris svarende til 8.500 kr.\nOBS: Beløbene i ovenstående eksempler er fiktive og er udelukkende brugt til et illustrativt formål.\nTryghed og lokal service med vores 32 Lokalkontorer\nEn af de vigtigste grunde til at lade dit hus udleje gennem DanCenter Sommerhusudlejning er den tryghed, der følger med. Vi tror på, at god udlejning handler om gode oplevelser. Det betyder, at vi er til stede, hvor dit sommerhus er. I Danmark har vi mere end 32 lokale kontorer fordelt i hele landet, og derfor finder du ofte vores servicebiler rundt omkring i de lokale sommerhusområder. Vi tjekker nemlig dit sommerhus efter hvert lejemål - her kontrollerer vi, om gæsterne har gjort tilstrækkelig rent, såfremt de ikke har tilvalgt slutrengøring, og om der er sket skader på hus eller inventar.\nEn sjælden gang sker det desværre, at gæster forvolder skade på det lejede sommerhus. Som udlejer hos DanCenter har du med vores gratis AllRiskforsikring, tryghed i at dit inventar samt bygning, bliver dækket, hvis uheldet skulle være ude.\nBeregn din mulige lejeindtægt ved udlejning af dit sommerhus\nDer er en god økonomisk fordel ved at udleje sit sommerhus en del af året. Faktisk er de første 43.200 kr. du tjener i 2022 skattefri, hvis du udlejer huset gennem et udlejningsbureau som DanCenter. Det betyder, at du hvert år kan få en pose penge i hånden, som du eksempelvis kan bruge på at renovere dit sommerhus eller måske på at leje et sommerhus fra en af vores øvrige sommerhusejere. Som sommerhusejer hos DanCenter får du 20 % rabat, når du lejer et andet sommerhus hos DanCenter.\nLæs mere omkring udlejning af sommerhus\nSpørgsmål og svar omkring forsikring ved udlejning sommerhus\nEr der en selvrisiko på jeres forsikring, når jeg udlejer mit sommerhus?\nNår du udlejer dit sommerhus gennem DanCenter sikres du automatisk af en AllRiskforsikring gennem CIBA/Gjensidige, som blandt andet dækker lejetab, ødelagt indbo, hærværk etc.\nHvor stor en del af skaden dækker DanCenters forsikring?\nDanCenters forsikring ved sommerhusudlejning dækker dit sommerhus i den periode, hvor dit sommerhus er udlejet. Din egen fritidshusforsikring skal som minimum dække brand, vandskade og indbrud - den gratis forsikring hos DanCenter er et supplement til denne.\nHvordan indberetter jeg en skade ved udlejning af mit sommerhus?\nDu indberetter en skade ved at lave en skadeanmeldelse direkte til CIBA/Gjensidige, som DanCenter samarbejder med. Du kan også kontakte det lokalkontor, som er tilknyttet dit sommerhus, eller DanCenters Ejerservice, hvor du har mulighed for at få hjælp til at udfylde en skadeanmeldelsesblanket.\nEr jeg dækket af jeres forsikring ved tyveri?\nDu er automatisk dækket af DanCenters forsikring, når udlejningsaftalen er underskrevet. Det er dog en forudsætning, at du gennem dit private forsikringsselskab har tegnet en almindelig fritidshusforsikring. Denne forsikring skal minimum omfatte brand, vand og indbrud – herunder tyveri.


24 GRUNDE TIL AT DU SKAL GÅ UD MED EN TATOVERET MAND - MÆND - 2021\n24 Grunde til at danse en mand med tatoveringer er det bedste\nTatoveringer er brazen udsagn om en persons sjæl og sind. En mand, der sprøjter sin krop med kunst, har noget mørkt og mystisk og samtidig udtryksfuldt fordi han ikke viser frygt for smerte.\nSelvom din mor er sikker på, at du ikke er ligeglad med egenskaber og vil nægte at acceptere at du går ud med en mand, der har permanente tegninger på hans krop, glem hvad de har fortalt dig om at danse en fyr med tatoveringer. Tror du kan være en fantastisk og lidenskabelig kæreste, du skal bare se ud over dit udseende og tage højde for disse 24 grunde.\n1. Din se af uhøflig dreng\nHan ligner den dreng, dine forældre ville have forbudt dig at forlade i løbet af ungdomsårene, men det er meget mere end bare udseendet: selv i hans 20'ere vil han se ud som en person med stor erfaring.\nTatoveringer er ikke mærker af en bum, de er tegn på en udtryksfuld person. Og det er meget sexet.\n2. Behandle dit liv og din krop som lærred\nHan ønsker at gøre sit mærke og gøre verden til et mere livligt sted. Ligesom han har gjort med sin hud, vil han male et billede af verden, en hvor han har gjort en forskel. Det spilder bare ikke tid med irrelevante ting.\n3. Det er begået\nIntet udtrykker engagement mere end at have et markeret billede i kroppen for livet. Når han træffer en beslutning, forsvarer han hende med hele sit væsen. Han ved, at der ikke er nogen tilbage, han vil ikke give op i sidste øjeblik, han vil ikke forlade nogen, der bekymrer sig.\nHan opfylder hvad han siger.\n4. Det er mystisk\nDer er noget mystisk og endda lidt forførende i historien bag hendes blæk (noget levende og måske endda lidt skadeligt for at dække hendes smukke hud med billeder).\nDet er et spørgsmål, du vil svare, og det vil aldrig stoppe med at kalde din opmærksomhed eller være en gåde.\n5. Har ikke et kedeligt eller konventionelt job\nDu kan helt sikkert ikke arbejde med finansiering med en ærme, der dækker dine hænder. Nogen der foretrækker det almindelige er ikke den slags person, der udtrykker sig selv gennem blæk i sin krop. En mand, der udforsker tatoveringsverdenen, er den der foretrækker at komme ind på det kunstneriske felt og dedikere sig til det.\n6. Kan være impulsiv\nSelvom dette ofte kan ses som noget dårligt og umoden, er det virkelig ikke. Han er simpelthen ikke bange for at lave fejl. Han kan lide at tage ting som de kommer, og når han har en ide, forfølger han det.\n7. Det er kunstnerisk\nHvis du udtrykker dig selv med tatoveringer, har du helt sikkert en kunstnerisk side. Selvom han undertiden foretrækker at dække sin kunst med ærmer, ser han altid verden med nysgerrighed og lidenskab.\nJeg kunne spille guitaren eller noget andet instrument, som, lad os være ærlige, uanset hvor gammel du er, er meget sexet.\n8. Det er romantisk\nDer er en vis luft af romantik, der omgiver en mand med tatoveringer, selvom det ikke handler om konventionel romantik, som en roman, men om noget mørkere.\nHan henviser til en lidenskabelig romantik, fuld af sensualitet, som det er umuligt at modstå.\n9. Det ser fantastisk ud med kortærmet t-shirts\nDer er ikke noget mere sexet end en mand i en kortærmet skjorte, der ser sine tatoverede arme. Det handler om, hvordan du kombinerer dit formelle tøj og den usædvanlige kropskunst, som får dig til at se yderst attraktivt ud.\n10. Støtter smerter\nHan er uden tvivl en modig mand. Lidt smerte er noget, der aldrig vil skræmme dig. Hans maskulinitet repræsenteret gennem tatoveringer er en kvalitet: en fyr, der støtter en nål, der kryber på huden i timer i kunstens navn, er en værdig mand at gå ud med dig.\n11. Find betydningen af ting\nHan er en gammel sjæl. Selv i de enkleste situationer kan du finde nogle mening for dem. Se livet fra et optimistisk og poetisk synspunkt. Sandsynligvis ikke nogen, der let kan behandles, men hans forfærdelse med livet er noget udsøgt.\n12. Vær ikke bange for at være ufuldkommen\nImperfektion er ikke en fejl, der bekymrer dig. Faktisk finder den det mere spændende end at gøre noget upåklageligt. Se skønheden i brudte ting, grove kanter og revner. Perfektion er noget simpelt og kedeligt.\n13. Han er ærlig om sin fortid\nSelv om han i hans fortid kunne have gjort ting, som han ikke føler sig stolt af, vil han aldrig skamme sig over dem. Han er den slags mand, der står over for sine fejltagelser og tager dem som lektioner. Hans fortid er bare en del af historien, der har hjulpet ham til at forme den mand han er i dag.\n14. Det er følsomt\nEn mand med tatoveringer er ikke tilbøjelig til at være ufølsom eller bygge vægge, der tillader ham at skjule sine følelser. Han er opmærksom på sine følelser, selv når han ikke er nedsænket i dem. Han føler sig fortrolig med sine følelser, så han har intet problem, når han udtrykker dem.\n15. Ved hvad du vil have\nSelv i de vage øjeblikke har han en vision om, hvad han vil have i sit liv og for hans fremtid.Selv om det er rigtigt, at denne type mænd elsker at leve i øjeblikket og opleve tingene med alle deres sanser, har de stadig drømme og forhåbninger, de ønsker at opnå.\n16. Han er ikke bange for at tilføje farve til sit liv\nHan har allerede gjort dette gennem sine tatoveringer, og han skammer sig ikke over det. Han er interesseret i komplicerede ting. Han er ikke bange for den lidenskabelige og den følelsesmæssige, som han ved, hvordan man håndterer disse typer følelser i sit liv. De er en del af verden, og han stræber efter at sikre, at sorten aldrig går tabt.\n17. Det er ikke fremmed for kontroversen\nEn mand med tatoveringer er ikke den type, der normalt går ubemærket på gaden. Han er klar over, at generationen før hende mener, at hans tatoveringer er latterlige og endda få ham til at se lidt misforstået. Han accepterer værdidomme og giver ikke noget forunderligt, hvad andre synes.\n18. Bær dit hjerte i din hånd\nBåde bogstaveligt, billedligt. Hans syn afspejles i hans tatoveringer, og også hans hjerte reflekteres i dem.\n19. har overvundet hindringer\nEn tatoveret dreng er en kompliceret mand, en som har set meget i denne verden og har taget et stykke livets kage. Han er den type person, der er vokset takket være hvad der er sket med ham og har lært lektionen.\nDet er ikke en person, der er beskadiget; er nogen med en stærk skal.\n20. Det åbner for fremmede\nHan er ikke bange for at tale med folk, eller at få nye venner, som han kan lære. Han er åben om sit liv og finder trøst i enhver samtale. Han har altid meget at sige og vil udmærke sig ved sociale arrangementer. Det er de mennesker, som det er let at komme sammen med.\n21. Se mørkets skønhed\nEn af hans bedste og mest beundringsværdige kvaliteter er hans evne til at finde skønhed på de mest abstrakte steder. Han ser ting på en sådan fascinerende måde, at du vil længes efter at kunne komme ind i hans sind og forstå ting som han gør.\n22. Har en historie værd at blive hørt\nNogen, der er interesseret i kropskunst, er sjældent en kedelig person med en fælles fortid. Denne mand har en fascinerende historie. Han kan fortælle store anekdoter med en stor karisma, som er i stand til at komme ind i enhver piges sind.\n23. Følger ikke sociale normer\nHan er ikke bundet af behovet for at gøre tingene hvid eller sort. Han er ligeglad med autoritet og svarer normalt ikke på spørgsmål til nogen.\nHan er selvsikker og har tillid til sine talenter og evner at vide, at sand succes ikke måles af mængden af ting du har, størrelsen på dit hus eller hvor mange penge du har i porteføljen, men hvordan du har levet dit liv\n24. Det er fantastisk i sengen\nGutterne med tatoveringer er intense elskere. De nyder hvert øjeblik, og de lever det med lidenskab og det er til stede, når det kommer til at være i sengen.


Harald Blåtand | lex.dk – Danmarkshistorien\nVærket Danmarkshistorien i 17 bind udkom i 2. udgave 2002-5. Teksten ovenfor er kapitlet Harald Blåtand.\nForrige afsnit er Gorm og Tyre\nNæste afsnit er En skattekonge\nVil du citere denne artikel? Kopier denne tekst og indsæt den i din litteraturliste: Sawyer, Peter: Harald Blåtand i Danmarkshistorien på lex.dk. Hentet fra https://danmarkshistorien.lex.dk/Harald_Bl%C3%A5tand


LG kombineret vaskemaskine/tørretumbler F2DV707S2WS | Elgiganten\nDenne LG kombinerede vaskemaskine/tørretumbler F2DV707S2WS giver dit tøj en fremragende behandling. Den har en kapacitet på 7 kg til vask og 5 k til tørring, et praktisk, slankt design med TurboWash-teknologi samt integreret wi-fi-forbindelse.\nDenne praktiske kombinerede LG vaskemaskine/tørretumbler F2DV707S2WS har et slankt design og klarer effektivt dit vasketøj med skånsom behandling og mange smarte programmer. Maskinen har en kapacitet på 7 kg for vaskemaskinen og 5 kf for tørretumbleren, den er udstyret med den kraftige TurboWash-teknologi og har en spinhastighed på 1.200 rpm. Takket være den integrerede wi-fi-forbindelse kan du styre den via LG SmartThinQ-appen til smartphone, tablet eller bærbar computer.\nTakket være det praktiske slanke design passer maskinen nemt til mindre husstande.\nVask få ting hurtigt eller klar let vasketøj for en hel uge på én gang. Takket være 7 kilos vaskekapacitet og 5 kilos tørretumblerkapacitet, er hverdagens og feriens vasketøj ikke længere til besvær.\nDenne teknologi sikrer, at dit tøj bliver vasket effektivt på 59 minutter uden at tage skade takket være 3D-mundstykkerne.\nDenne praktiske funktion tillader dig sammen med den kompatible app at styre vaske- og tørreprocessen via din smartphone, tablet eller bærbare computer. Du kan også hente andre kompatible programmer.


More Than This | Den Lille Bogblog\nUdgivet den 18. februar 2016 af Bogblog\n‘More Than This’ er skrevet af Patrick Ness, som blandt andet har skrevet ‘A Monster Calls’ og ‘The Chaos Walking’-trilogi.\nBogen handler om den 16-årige Seth, der drukner. Senere vågner han op igen i en forladt by – delvis nøgen, da han kun er iklædt bandager på enkelte steder af kroppen. Han har ingen anelse om, hvad der er sket, men byen genkender han som der, hvor han voksede op. Han begynder at udforske stedet i håb om at finde ud af, hvad der er sket – er han død eller levende, og hvorfor er der ikke andre mennesker?\nJeg vil ikke røbe mere om handlingen, da jeg ellers frygter, at jeg vil afsløre for meget, for ‘More Than This’ er helt klart en mindfuck-bog – en bog, hvor du som læser også sidder og spekulerer på, hvad i alverden der foregår. Bedst som du tror, du har regnet det hele ud, tager historien en drejning.\nAt læse denne bog var i starten som at læse ‘The Shock of the Fall’. Efter et stykke tid skiftede den over, så jeg nærmere kom til at tænke på en dyster Stephen King-bog – for eksempel ‘The Gunslinger’ – men efter yderligere nogle kapitler skiftede bogen atter stil til… ja, det ved jeg ikke helt, hvordan jeg skal beskrive. Stilskiftene var både interessante og frustrerende på samme tid, for jeg kunne ikke helt lure, hvor forfatteren ville hen med historien, og det betød blandt andet, at jeg desværre ikke var så grebet af historien som håbet.\nBogen var en udmærket læseoplevelse, men den var ikke specielt medrivende eller tankevækkende. Patrick Ness skriver smukt, og bogen var derfor stadig værd at læse, men jeg syntes ikke, den hverken havde den smerte, dybde eller filosofiske overvejelser som de bøger, jeg tidligere har læst af ham.


Billig leje der holder – Mc Cormick Company – De bedste indlæg på nettet\nBillig leje der holder\nStår man og skal holde fest, og derved mangler et festtelt, så kan det være en god ide at tjekke de mange gode forhandlere og udlejere ud indenfor festtelt. Her kan man netop finde rigtig mange forskellige telte at vælge imellem, og herved mange forskellige størrelser på disse telte. Er man derfor interesseret i at leje af festtelt og finde den rette størrelse på et telt, så kan det være en god ide at lade sig inspirere af det spændende sortiment, som findes lige her på dette link lej et festtelt. Herinde kan man være sikker på at finde gode priser på leje af festtelt, og derfor vil det være en god ide at se nærmere på det store og forrygende udvalg allerede i dag. Undersøg meget mere omkring festtelte i dag og gør en rigtig god investering her og nu.\nFind også gode priser på udstyr til telte\nForuden et stort og spændende udvalg indenfor festtelte online kan man også være sikker på at finde et fremragende udvalg indenfor udstyr og grej til festen og til at indrette teltet med. Ønsker man derfor at leje en bar, leje lyd og lys samt borde og stole, så findes der også her gode priser på dette. Lej derfor både festtelt men også inventar og udstyr til at holde et brag af en fest med. Mulighederne for dette er mange og flere og flere vælger at leje deres festtelte, og derved holde fest i baghaven.\nLad dig inspirere af de mange forskellige varianter af telte\nØnsker man at lade sig inspirere af det store og spændende udvalg indenfor festtelte i dag, så kan det være en god ide at klikke sig online her og nu. Flere og flere vælger at booke de rette telte nu og leje dem i en weekend, og her kan man også bestille opsætning af telte, hvilket klart kan anbefales, da man her spare en masse tid. Det kan hurtigt blive sat op således man kan komme i gang med selve festen.\nLektiehjælp ? find dygtige lærere online\nØnsker man at finde et spændende udvalg indenfor ny cykel – se nærmere online


Sådan bygger du en truss\nMål og skære alle tagstangstykker på én gang. Skær hvert afsnit af tagbordet som skitseret af dine truss planer med en gips sav, der lægger ud hvert bord som det er skåret på jorden i form af den endelige truss. Tør pas på hvert stykke sammen, og skær derefter de ekstra stykker for hver efterfølgende truss.\nSkær krydsfinerstykkerne på en bordsave, hvis dit trusser bruger krydsfiner. Derefter placeres gussets på kanten på skærmens skæringspunkter, hvor det er angivet. Spik gussets på plads på brædderne. Dine planer vil fastlægge, hvilke typer negle der skal bruges sammen med hver gussetbræt og hvordan man spiker dem sammen. Saml den ene side af trussen ad gangen.\nFastgør beslagene til at forbinde de skærende tagpladeplader imellem gussets. Spik parenteserne på plads med en tomme negle (eller de negle, der er angivet af dine tagbøjleplaner).\nFortsæt med at samle de resterende bagstykker på tilsvarende måde gussets først og derefter parenteserne. Endelig arrangerer alle trusser, stablet med henblik på installation.\nEt tagbord er den trekantede bøjle, der støtter dit tag. Flere af dem er installeret på en struktur for at skabe tagrammen. Det er en bærende bærebøjle, så det er overflødigt at sige, at det skal udformes korrekt ved hjælp af tekniske formler og trigonometri. Ellers kan trussen mislykkes, hvilket får taget til at falde sammen. Hvis du planlægger at opbygge dit eget truss, skal du forlade designdelen til fagfolk. Bestil præ-designede tagpladeplaner og følg dem omhyggeligt.\nKøb planer fra en arkitekt eller en hjemmeside som rooftrussdesigns.com.\nEller download dem gratis på Iowa State Universitys websted, iastate.edu


Mere forskning i barnløshed på Regionshospitalet Skive - Region Midtjylland\nDu er her: Om os Aktuelt Nyheder Nyhedsarkiv 2015 Maj Mere forskning i barnløshed på Regionshospitalet Skive\nFertilitetsklinikken på Regionshospitalet Skive udvider forskningskapaciteten med en adjungeret professor. Formelt er gynækologen Nikolaos Polyzos tilknyttet Institut for Klinisk Medicin ved Aarhus Universitet, men reelt bliver han knyttet til Fertilitetsklinikken på Regionshospitalet Skive. Her skal han de næste fem år indgå i fælles forskningsprojekter med professor Peter Humaidan og klinikkens øvrige forskningsaktive personale.\n- Det er glædeligt, at Aarhus Universitet knytter en adjungeret professor til Fertilitetsklinikken på Regionshospitalet Skive. Deri ligger en stor anerkendelse af vores hidtidige forskningsarbejde. Nikolaos Polyzos har vi allerede et tæt samarbejde med, og koblingen af hans og vores forskningsarbejde vil helt sikkert betyde et værdifuldt løft for fertilitetsforskningen, siger Peter Humaidan.\nNikolaos Polyzos' forskningsarbejde centrerer sig blandt andet om yngre kvinder, som ikke kan blive gravide på grund af for tidlig aldring i æggestokkene. Det kan være arveligt betinget, og han er derfor optaget af at identificere de genetiske variationer hos disse kvinder. Ny viden på området giver gynækologerne bedre muligheder for at vejlede kvinderne. Ny viden på området er også et vigtigt bidrag til forskningen i målrettet genterapi og til udvikling af nye, effektive behandlingsmuligheder mod æggestokkenes aldring.\n- Vi forsker for at kunne tilbyde vores patienter den bedste og mest skånsomme behandling. Vores forskning viser, at vi opnår de bedste resultater ved at tilrettelægge behandlingen individuelt for hver enkelt patient. Nikolaos Polyzos' forskningsarbejde passer perfekt ind i det forsknings- og behandlingskoncept, vi hylder her på Fertilitetsklinikken, understreger Peter Humaidan.\nNikolaos Polyzos er fra Grækenland, men har sit primære arbejde på universitetshospitalet i Bruxelles. Han har to ph.d.-grader - dels fra Ioannina Universitet, Grækenland, dels fra Brussels Free University, Belgien.\nAarhus Universitet tilknytter eksterne og internationale topforskere som adjungerede professorer over en længere periode, blandt andet for at bevare, udbygge og videreudvikle et udbytterigt forskningssamarbejde.\nProfessor Peter Humaidan, Fertilitetsklinikken, Regionshospitalet Skive, telefon 2381 5991.


Foto af aataa vinder publikumspris | Sermitsiaq.AG\nFoto af aataa vinder publikumspris\nVed udstillingen PORTRÆT NU! på Det Nationalhistoriske Museum på Frederiksborg Slot har besøgende siden åbningen i kunne stemme på deres personlige favoritportræt. Vinderen er Dida Geisler Heilmann fra Nuuk\nMandag, 05. august 2019 - 08:38\nSommeren igennem har gæsterne på Frederiksborg kunne være med til at vælge, hvilket portræt i særudstillingen med portrætter fra den nordiske portrætkonkurrence, Carlsbergfondets Portrætpris, de syntes skulle vinde Publikumsprisen. Efter stemmerne er blevet optalt står det nu klart, at vinderen er Dida Geisler Heilmann med portrætfotografiet ”The Modern Greenlandic Aataa”.\nDida Geisler Heilmann arbejder til daglig som underviser på Socialpædagogisk Seminarium i Nuuk. I sin fritid spiller hun musik og komponerer og skriver sine egne tekster og melodier. Men fritiden byder også på fotografi. Yndlingsmotiverne finder hun i naturen og i nattens billeder, men også indenfor sport. Især hendes fascinerende naturfotografier og billedere fra hjembyen Nuuk vil en del kende fra de sociale medier, hvor jævnligt offentliggør dem.\nTil portræt-konkurrencen var det så et billede af aataa, som hun biddrog med - og som tydeligvis fangede publikum.\nDida Geisler Heilmanns vinderbillede, Aataa.\nOm portrættets hovedperson fortæller Dida Geisler Heilmann, at han er en farverig mand, der, udover sit arbejde med socialt udsatte børn og unge, interesserer sig for musik. Hun beskriver ham som en stor livsnyder, og en af hans helt store passioner er det britiske heavy metal band Deep Purple. Han er helt sin egen og sætter pris på sin frihed.\n- Det er en kæmpe ære og en stor anerkendelse for mit vedkommende. Det er bare fantastisk og rørende, at der er så mange der har stemt på billedet, siger Dida Geisler Heilmann, da hun modtager prisen. Med prisen følger en kontant præmie på 10.000 kroner.\nI 2019 er det syvende gang, at Det Nationalhistoriske Museum på Frederiksborg Slot har afholdt konkurrencen PORTRÆT NU! Carlsbergfondets Portrætpris. I år har kunstnere fra alle de nordiske lande og Østeuropa deltaget. Portrætterne er udført i mange forskellige medier, og maleri, skulptur, tegning og foto ses sammen med videoer og installationer.


Interventionen i 3. klasse bestod set med elevernes øjne af et lamineret bogstav\nI 3. klasse valgte den enkelte elev et bogstav, første gang uden at vide hvad det dækkede over, noterede bogstavet ud for sit navn på en klasseliste og gik til en lærer for at få at vide hvad aktiviteten gik ud på.\nDerefter tog eleven så fat på den aktivitet. En spilleregel var at de skulle give aktiviteten en chancen, og i øvrigt også komme rundt omkring de forskellige aktiviteter gennem de to uger interventionen skulle vare. En af grundene til de laminerede bogstaver var at det var nemt at se hvad eleven skulle lave, og det var nemt for dem at vide om en aktivitet var ledig. Når der ikke var flere af et bestemt bogstav, så var der optaget og eleven blev nødt til at vælge noget andet. Det var især antallet af computere som var flaskehalsen, men andre forhold spillede også ind.\nDer var fire aktiviteter i alt, men materialerne bag havde eleverne kun adgang til via en lærer. De to computer aktiviteter (Ice-Ice fra Mangahigh og Scratch) blev overvejende iværksat ud fra forudgående mundtlig instruks, mens der til den ene aktivitet blev udleveret nogle puslebrikker (se i rapporten for nærmere) og endelig blev nedenstående brugt til den sidste aktivitet.\nDe ark som på billedet ligger overpå de laminerede bogstaver er klasselister. Vi bad eleverne bogføre, ved at notere bogstavet, hvilken aktivitet de havde valgt på samme måde som man typisk bevarer overblikket over frilæsning og andre lignende aktiviteter, hvor klassens elever ikke beskæftiger sig med den samme ting.\nHer er gengivet billeder af dette oplæg. Klik på dem for at se dem i større udgave.\nEleverne fik den første side, og så kunne de få den øverste del af den næste side\nDen nederste halvdel af den anden side viser resultaterne ved beregning. Hele arket er skrevet i Mathcad, hvor jeg har lavet en funktion der konverterer mellem forskellige talbaser og to særlige udgaver af addition og subtraktion så Mathcad kan regne direkte i Gogos talsystem. Man kan se det ved at jeg først har valgt blot at lade Mathcad beregne hvorved der optræder cifre som ikke er med i Gogos talsystem og derefter har skitseret hvilke konverteringer der finder sted før jeg viser hvordan Mathcad kan regne stykkerne umiddelbart ved indtastning.\nHvis eleverne eller lærerne havde behov for at skrive Gogos tal på computer så kunne de kopirere dem fra http://grode.dk/phd/gogo.html.\nDe resterende tre aktiviteter er udelukkende omtalt i selve rapporten.